นายกฯ อวยพรตรุษจีนแก่คนไทยเชื้อสายจีน “ซินเจิ้งหรูอี้ ซินเหนียนฟาไฉ” ให้สุขสมหวัง ร่ำรวยตลอดปี
เนื่องในโอกาสวันตรุษจีนประจำปี 2566 ซึ่งตรงกับวันที่ 22 มกราคม 2565 พลเอก ประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหม ขออวยพรตรุษจีนพี่น้องชาวไทยเชื้อสายจีนทั่วประเทศ ให้มีความสุข มีสุขภาพพลานามัยที่สมบูรณ์แข็งแรง ทำมาค้าขายประกอบอาชีพด้วยความเจริญรุ่งเรืองมั่งคั่ง ขอให้เฉลิมฉลองตรุษจีนด้วยความสุข รวมทั้งเดินทางท่องเที่ยวเทศกาลตรุษจีนอย่างปลอดภัย มีน้ำใจกับเพื่อนร่วมทาง เพื่อให้เทศกาลตรุษจีนนี้ เป็นการเริ่มต้นปีใหม่ของชาวไทยเชื้อสายจีนที่มีความสุขอย่างแท้จริง.นายกฯ ได้โพสต์ข้อความผ่านเฟซบุ๊ก ระบุ "เนื่องในวันตรุษจีนปีนี้ ผมขออวยพรให้พี่น้องชาวไทยเชื้อสายจีนทุกท่าน “ซินเจิ้งหรูอี้ ซินเหนียนฟาไฉ” ขอให้เปี่ยมล้นไปด้วยความสุข สุขภาพดี โชคดี มีชัย เป็นสิริมงคลรับปีกระต่าย ร่ำรวยตลอดปี มั่นคงยั่งยืนตลอดไปครับ".